Deštestanas
Deštestanas (pers. دشتستان = Daštastōn) arba Germsiras (pers. گرمسار = Garmsōr) – žemumų juosta pietų Irane ir Pakistane, nusidriekusi pagal Omano įlankos ir Ormūzo sąsiaurio krantą. Ilgis virš 1000 km, plotis iki 80 km. Būdingos smėlėtos kalvos, pelkynės, druskožemiai, ties Zagroso ir Makrano kalnų papėdėmis – nuožulnios lygumos. Būdingos dykynės su krūmokšnių ir efemerų augmenija. Verčiamasi ganykline gyvulininkyste.